laion/Wikipedia-Exotic huggingface dataset:
Humberlito Borges

Humberlito Borges Teixeira (sündinud 5. oktoobril 1980 Salvadoris) on endine Brasiilia jalgpallur, ründaja. São Paulo eest mängides valiti ta 2008. aasta hooajal Brasiilia kõrgliiga hooaja sümboolsesse koosseisu. São Pauloga tuli ta 2007 ja 2008 Brasiilia meistriks. 2011. aasta hooajal oli ta Santose eest mängides 23 väravaga Brasiilia kõrgliiga suurim väravakütt. Hiljem tuli ta Brasiilia meistriks veel Cruzeiro eest mängides (2013 ja 2014). Brasiilia jalgpallikoondises mängis ta 2011. aastal ühe mängu. Humberlito Borges veebisaidil National Football Teams (inglise)
Antônio Carlos Zago

Antônio Carlos Zago (sündinud 18. mail 1969 Presidente Prudentes) on Brasiilia jalgpallitreener ja endine jalgpallur (kaitsja). Pärast jalgpallurikarjääri lõppu on ta tegutsenud treenerina. Ta on olnud mitme Brasiilia klubi, sh Palmeirase ja Internacionali peatreener ning töötanud samuti AS Roma ja Donetski Šahtari abitreenerina. 2019. aastal töötas Brasiilia esiliigaklubi Red Bull Bragantino peatreenerina, aidates klubil esmakordselt jõuda Brasiilia kõrgligasse. Sama aasta lõpus asus ta tööle Jaapani kõrgliigaklubi Kashima Antlersi peatreenerina. Aastatel 2021–2022 juhendas ta Boliivia kõrgliigaklubi Bolívar. 2023. aasta aprillis sai ta Brasiilia kõrgliigaklubi Coritiba peatreeneriks, kuid ta vallandati sellelt kohalt juba sama aasta juunis. 2023. aasta oktoobris sai ta Boliivia jalgpallikoondise peatreeneriks. Brasiilia jalgpallikoondises mängis ta aastatel 1991–2001 37 mängu ja lõi kolm väravat. Ta kuulus Brasiilia koondisse 1993. aasta Copa América ja 1999. aasta Copa Américal. Antônio Carlos Zago veebisaidil National Football Teams (inglise)
Paulo César Tinga

Paulo César Fonseca do Nascimento (tuntud nime all Tinga; sündinud 13. jaanuaril 1978) on Brasiilia endine jalgpallur, poolkaitsja. Brasiilia jalgpallikoondises mängis ta aastatel 2001–2007 4 mängu. Paulo César Tinga veebisaidil National Football Teams (inglise)
Angus Young

Angus McKinnon Young (sündinud 31. märtsil 1955 Glasgow's Šotimaal) on Austraalia rokkbändi AC/DC soolokitarrist alates bändi loomisest aastal 1973. Angus Youngi tuntakse energiliste lavasõude, talle iseloomuliku lavalise liikumise ja koolipoisiliku riietumisstiili järgi. Angus Youngi vennad on Stevie, George ja Malcolm ning neil on õde Margaret Young. 1973. aastal rajasid Angus ja Malcolm Young AC/DC. Ajakiri Rolling Stone paigutas Angus Youngi oma 100 läbi aegade parima kitarristi nimekirjas 24. kohale. Apter, Jeff (25. september 2017). "AC/DC's Angus Young: his top five rock'n'roll moves". The Guardian. Vaadatud 08.01.2019. "AC/DC history". AC/DC Fanpage. Vaadatud 22.01.2019. Angus Young Rolling Stone Angus Youngi fännileht
Petra Bläss

Petra Bläss (ka Petra Bläss-Rafajlovski; sündinud 12. juunil 1964 Leipzigis) on Saksa poliitik. Petra Blässi isa oli teatriintendant, ema suflöör ja tema vanemast õest sai hiljem näitleja. Ta kasvas üles Lutherstadt Wittenbergis. Petra Bläss lõpetas Cottbusis keskkooli 1982. aastal. Aastatel 1982–1987 õppis ta Berliini Humboldti Ülikoolis pedagoogikat, ajalugu ja germanistikat. 1987–1990 oli ta samas aspirantuuris kirjandusteaduse erialal. 1986. aastal astus ta Saksamaa Sotsialistlikku Ühtsusparteisse. 1989. aastal oli ta üks Sõltumatu Naisteliidu asutajatest. 1990. aasta jaanuaris astus Petra Bläss Saksamaa Sotsialistlikust Ühtsusparteist välja. 1990. aasta veebruarist kuni augustini oli ta Saksa DV Valimiskomisjoni esimees. 1990. aasta juunist kuni detsembrini oli ta Saksa DV telejaama Deutsche Fernsehfunk (DFF) toimetaja. 1990. aasta detsembrist kuni 2002. aastani oli ta Liidupäeva liige. 1997. aasta jaanuarist kuni 2005. aastani oli ta Demokraatliku Sotsialismi Partei liige. 1998. aasta oktoobrist kuni 2002. aasta oktoobrini oli ta Liidupäeva asepresident. Alates 2005. aastast on ta iseseisev poliitiline nõustaja. Petra Bläss : deutsche Politikerin; Vizepräsidentin des deutschen Bundestages (1998-2002) Munzinger Petra Bläss : geb. 12. Juni 1964 Leipzig Chronik der Wende Petra Bläss-Rafailovski DDR 1989/90
Susanna Karawanskij

Susanna Karawanskij (sündinud 7. mail 1980 Leipzigis) on Saksa vasakpoolne poliitik. Susanna Karawanskij lõpetas 1998. aastal Leipzigis Lichtenbergi Gümnaasiumi. 1998–2006 õppis ta Leipzigi Ülikoolis poliitika- ja kultuuriteadusi ning sai magistrikraadi. 2006–2009 töötas ta Leipzigi Ülikooli Poliitikateaduste Instituudis teadurina ja projektijuhina. 2008. aastal astus ta Vasakparteisse (Die Linke). Alates 2009. aastast on ta Vasakpartei Saksimaa piirkonna juhatuse liige. 2012. aasta juunis valiti ta Loode-Saksimaa Vasakpartei piirkonnaorganisatsiooni esimeheks. Aastatel 2013–2017 oli ta Saksamaa Liidupäeva liige. Alates 2018. aasta septembrist on ta Brandenburgi liidumaa töö, sotsiaalasjade, tervise, naiste ja perekondade minister. Susanna Karawanskij, Die Linke : Politikwissenschaftlerin Deutscher Bundestag Susanna Karawanskij abgeordnetenwatch.de Susanna Karawanskij : Ministerin für Arbeit, Soziales, Gesundheit, Frauen und Familie Die Linke. Landerverband Brandenburg
Reisisaatja

Reisisaatja on amet, mida rakendatakse rohkearvuliste inimestega reisijateveol, bussides, rongides, laevadel, lennukites jne. Stjuardess (ka naisstjuuard) on reisilennukite (ka reisilaevade) naissoost reisisaatja. Meessoost reisisaatja on stjuuard. Ametikirjeldus
Halina Wawzyniak

Halina Wawzyniak (sündinud 17. juulil 1973 Königs Wusterhausenis) on Saksa jurist ja vasakpoolne poliitik. Halina Wawzyniak lõpetas Königs Wusterhausenis gümnaasiumi 1992. aastal. 1990. aasta augustis astus ta Demokraatliku Sotsialismi Parteisse. 1992–2003 õppis ta Berliini Vabas Ülikoolis õigusteadust. 1995–1999 kuulus ta Demokraatliku Sotsialismi Partei juhatusse. 2002–2005 töötas ta advokaadina. 2003–2007 oli ta Demokraatliku Sotsialismi Partei/Vasakpartei (Die Linke) Berliini piirkonna asejuhataja. 2005–2009 töötas ta Saksamaa Liidupäeva Vasakpartei fraktsiooni juriidilise nõustajana. Aastatel 2009–2017 oli Halina Wawzyniak Liidupäeva liige. http://www.prenzlauerberg-nachrichten.de/politik/wahl-2013/_/halina-wawzyniak-die-linke-171292.html http://www.wawzyniak.de/persoenlich/lebenslauf/ "arhiivikoopia". Originaali arhiivikoopia seisuga 1. juuli 2016. Vaadatud 26. juuni 2016.{{cite web}}: CS1 hooldus: arhiivikoopia kasutusel pealkirjana (link) http://state.gift/halina-wawzyniak_7023873.html https://www.abgeordnetenwatch.de/profile/halina-wawzyniak/archive/137433
Annika Lill

Annika Lill (sündinud 21. augustil 1978 Tartumaal Rannu vallas, Limnoloogia külas[küsitav]) on eesti sisearhitekt ja kunstnik. Annika Lill on sündinud ja kasvanud Tartumaal Rannu vallas, Limnoloogia külas. Kunstialase kõrghariduse omandas Lill Tartu Kõrgemas Kunstikoolis aastatel 1997-2001 maali ja maalingute osakonnas. Aastatel 2001-2006 omandas sisearhitektuurialase kõrghariduse Eesti Kunstiakadeemias sisearhitektuuri osakonnas. Lisaks on ta õppinud stipendiaadina 2005. aastal Portugalis Portos, Escola Superior de Artes e Designis. Annika Lill on kujundanud äri- ja kaubanduspindasid, suurem osa tema töödest on interjöörilahendused korteritele ja eramutele. Annika Lill on 2010. aastast Eesti Sisearhitektide Liidu liige. Annika Lillel on neli last. Detsember 2014: õlimaalide isikunäitus "Kuldne Kroon Kuuele" Galeriis 008 Kunstiteose ideekavand "Veepisar" Eesti suursaatkonnale Londonis, II koht koos sisearhitekt Liis Tarbega Silvia Pärmann "Killuke Pariisi, 1960ndaid ja hubast hämarust" Diivan, detsember 2014-jaanuar 2015 Silvia Pärmann "Keldrisse rajatud kaunitar" Diivan, mai 2015 Aino Ingrid Sepp "Eesti arhitektuuriuudised" Ruum 8/2006, lk 74-75 (Annika Lille kujundatud põrandakatete müügisalong Ruutmeeter Tallinnas) "Arhiivikoopia". Originaali arhiivikoopia seisuga 14. juuni 2016. Vaadatud 27. juunil 2016.{{netiviide}}: CS1 hooldus: arhiivikoopia kasutusel pealkirjana (link) Annika Lille maalinäitus Sirp, 16.12.2014 http://www.esl.ee/liige/annika-lill/ ""Kuldne kroon kuuele" Moodsas Valgustuses" Diivan 10/2014, lk 38 Välisministeerium soovib saatkondades rohkem kasutada Eesti kunsti ja disaini Välisministeeriumi pressiteade, 22. juuli 2014 Lola Annabel Kass "Kitsaid olusid avardades" Sisustaja 11/2003, lk 32-36 (intervjuu)
Caren Lay

Caren Nicole Lay (sündinud 11. detsembril 1972 Neuwiedis) on Saksa vasakpoolne poliitik. Caren Lay on pärit töölisperekonnast, ta isa oli lukksepp ja ema raamatupidaja. Ta õppis sotsioloogiat ja poliitikateadusi Marburgis, Frankfurdis, Pennsylvanias ja Berliinis. 1999–2000 oli ta teadur Berliini Vabas Ülikoolis. 2000–2003 töötas ta Saksimaa Maapäeva Demokraatliku Sotsialismi Partei fraktsiooni teadusliku nõustajana. 2003–2004 töötas ta Tarbijakaitse, Toitlustuse ja Põllumajanduse Ministeeriumis kõnekirjutaja ja referendina. 2004–2009 oli Lay Saksimaa Maapäeva liige ja Vasakpartei (Die Linke) fraktsiooni aseesimees. Juunist 2006 kuni juunini 2018 kuulus ta Vasakpartei juhatusse. Alates 2009. aasta oktoobrist on Caren Lay Saksamaa Liidupäeva liige. 2012. aasta juunist kuni 2018. aasta juunini oli ta Vasakpartei aseesimees. Caren Lay – die zufällige Spitzenpolitikerin LR Online, 6. juuli 2013 Business And Science, Berühmte Ghostwriter / Redenschreiber Business And Science, 28. juuli 2017 Caren Lay, Die Linke Deutscher Bundestag. Abgeordnete Caren Lay Die Linke im Budestag
Wilfried Sanou

Wilfried Sanou (sündinud 16. märtsil 1984 Bobo-Dioulassos) on Burkina Faso endine jalgpallur, poolkaitsja. Burkina Faso jalgpallikoondises mängis ta aastatel 2001–2013 27 mängu ja lõi 5 väravat. Wilfried Sanou veebisaidil National Football Teams (inglise)
Michel Pensée

Michel Pensée (sündinud 16. juunil 1973) on Kameruni endine jalgpallur, kaitsja. Kameruni jalgpallikoondises mängis ta aastatel 1997–2001 7 mängu. Michel Pensée veebisaidil National Football Teams (inglise)
Denia Caballero

Denia Caballero Ponce (sündinud 13. jaanuaril 1990) on Kuuba kettaheitja. 2015. aasta maailmameistrivõistlustel Pekingis võitis ta tulemusega 69.28 kuldmedali. 2016. aasta suveolümpiamängudel võitis ta 65.34-ga pronksmedali. Tema isiklik rekord kettaheites on 70.65 (2015). Denia Caballero Rahvusvahelise Kergejõustikuliidu kodulehel (inglise)
Edwin Ifeanyi

Edwin Ifeanyi (sündinud 28. aprillil 1972) on Kameruni endine jalgpallur, poolkaitsja. Kameruni jalgpallikoondises mängis ta aastatel 1992–1994 2 mängu. Edwin Ifeanyi veebisaidil National Football Teams (inglise)
Igor Ledjahhov

Igor Ledjahhov (sündinud 22. mail 1968 Sotšis) on Venemaa endine jalgpallur, poolkaitsja. SRÜ jalgpallikoondises mängis ta 1992. aastal 7 mängu ja lõi 1 värava. Venemaa jalgpallikoondises mängis ta aastatel 1992–1994 8 mängu. Igor Ledjahhov veebisaidil National Football Teams (inglise)
Dmitri Radtšenko

Dmitri Radtšenko (sündinud 2. detsembril 1970 Leningradis) on Venemaa endine jalgpallur, ründaja. Nõukogude Liidu jalgpallikoondises mängis ta 1990. aastal kaks mängu. Venemaa jalgpallikoondises mängis ta aastatel 1992–1996 33 mängu ja lõi 9 väravat. Ta kuulus Venemaa koondisse 1994. aasta maailmameistrivõistlustel. Dmitri Radtšenko veebisaidil National Football Teams (inglise)
Yarelys Barrios

Yarelys Barrios Castañeda (sündinud 12. juulil 1983 Pinar del Ríos) on Kuuba kettaheitja.
Vassili Kala

Vassili Kala oli Eesti NSV riigitegelane. 1930. aastatel töötas Narvas metsavahina. 1938. aastal ta sai Valgetähe teenetemärgi III klassi pronksmedali. Alates 1946. aastast oli ta Narva linna RSN TK esimees. [www.digar.ee/arhiiv/en/download/130994 Eesti mets, 1933, nr 6] Teenetemärkide kavalerid
Carlow' krahvkond

Carlow' krahvkond (iiri keeles Contae Cheatharlach) on krahvkond Iirimaa kaguosas Leinsteri provintsis. Krahvkond on nime saanud keskuse Carlow' linna järgi.
Věra Pospíšilová-Cechlová

Věra Pospíšilová-Cechlová (sündinud 19. novembril 1978) on tšehhi endine kettaheitja. Věra Pospíšilová-Cechlová võitis pronksmedali kettaheites 2004. aasta suveolümpiamängudel Ateenas pärast seda, kui pronksmedali võitnud valgevenelanna Iryna Jatčanka tulemus tühistati. Tema isiklik rekord kettaheites on 67.71 ja kuulitõukes 16.92. Ta tuli 9 korda Tšehhi meistriks kettaheites ja 2 korda kuulitõukes. Pospíšilová-Cechlová lõpetas sportlaskarjääri 2013. aastal.
Sten De Geer

Vabahärra Sten De Geer (26. aprill 1886 – 2. juuni 1933) oli Rootsi geograafia ja etnograafia professor. Sten De Geer tutvustas Baltoskandia teooriat 1928. aastal . See käsitlus oli välja kasvanud Sten de Geeri teisest regiooniteooriast Fennoscandiast. Fennoscandia kujutas endast Soome rahvusriigi ehitamise protsessi ja eemaldumist Vene mõjusfäärist 19. sajandi lõpus. Tema isa Gerard De Geer oli rootsi geoloog.
Nicola Sturgeon

Nicola Ferguson Sturgeon (sündinud 19. juulil 1970 Irvine'is) on Šotimaa poliitik. Ta on 14. novembrist 2014 Šoti Rahvuspartei 20. novembrist 2014 Šotimaa esimene minister. Ta on sündinud 1970. aastal North Ayrshire'i regioonis Irvine'is. Ta kasvas üles Prestwickis (South Ayrshire'i regioonis) ja Dreghornis (North Ayrshire'i regioonis), Dreghornis lõpetas ta alg- ja keskkooli. Seejärel lõpetas ta 1992. aastal Glasgow' Ülikooli õigusteaduse bakalaureuseastme.
1963. aasta Eesti meistrivõistlused ratsutamises

1963. aasta Eesti meistrivõistlused ratsutamises toimusid 22.–25. juunil Tallinnas, jahivõidusõit toimus samas 20. oktoobril. Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 27. juunil 2016 Ratsutamine; Kollom, Raigo; Tallinn: Eesti Raamat, 1981.
Saksamaa liidukantsler

Saksamaa Liitvabariigi liidukantsler on Saksamaa valitsusjuht. Liidukantsleri valib liidupäev häälteenamusega, mille järel liidupresident nimetab ta ametisse. Juhul kui liidupäev ei ole võimeline liidukantslerit valima, on liidupresidendil õigus liidupäev laiali saata ja uued valimised välja kuulutada. Alates 8. detsembrist 2021 on liidukantsler Olaf Scholz. Saksamaa riigikantsler Saksamaa valitsusjuhtide loend
1963. aasta Eesti meistrivõistlused mäesuusatamises

1963. aasta Eesti meistrivõistlused mäesuusatamises toimusid märtsis Otepääl. Võistkondlikult võitis Tallinna I koosseis 111 punktiga Tartu (107) ja Valga rajooni (90) ees. Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 27. juunil 2016
1963. aasta Eesti meistrivõistlused suusatamises

1963. aasta Eesti meistrivõistlused suusatamises peeti 21.–25. märtsil Otepääl. Võistkondadest tuli murdmaal esimeseks Tartu (1541 punkti) Tallinna I koosseisu(1518) ees, järgnesid Tallinna II ja Viljandi. Suusahüpetes ja Kahevõistluses võitis Tallinn Valga rajooni ja Võru ees. Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 27. juunil 2016
1963. aasta Eesti meistrivõistlused vehklemises

1963. aasta Eesti meistrivõistlused vehklemises toimusid 27.–30. juunil Tallinnas. Võistkondadest oli esimene Dünamo I, järgnesid Kalevi I ja II koosseis. Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 27. juunil 2016
1963. aasta Eesti meistrivõistlused laskmises

1963. aasta Eesti meistrivõistlused laskmises toimusid 20.–27. juunil Tallinnas. Võistkonnad: 1. Tööjõureservid 67 2. BLTSK 62 3. Dünamo 60 4. ALMAVÜ 55 5. Jõud 18 Kehakultuurlase aastaraamat 1963, Tallinn: Eesti Riiklik Kirjastus, 1964. http://www.sport24.ee, 27. juunil 2016
Câmpia Turzii lennuväebaas

Câmpia Turzii lennuväebaas on sõjaväelennuväli Rumeenias Cluji maakonnas, umbes 4 kilomeetri kaugusel Câmpia Turzii linnast lõunas. Siin dislotseerub 71. lennuväebaas, mida kasutavad 711. ja 712. hävitajaeskadrill (kasutatavad hävituslennukid on MiG-21 LanceR) ning 713. ja 714. helikopterieskadrill (kasutatavad helikopterid on IAR-330). Sõjaväelennuvälja hakati rajama aastal 1952. See kohandati MiG-21 hävituslennukite kasutamiseks aastatel 1982–1987. Lennuväebaas rekonstrueeriti põhjalikult aastatel 2001-2002 ning sellisena kasutatakse seda praegugi. 2004. aasta lõpul viidi 93. lennuväebaasist sinna üle helikopterieskadrillid. Augustist novembrini 2007 olid Balti õhuturbe missioonil neli Câmpia Turzii lennuväebaasist pärit hävitajat MiG-21 LanceR 'C'. Rumeenia lennuväelased Šiauliai lennuväebaasis Foto: 22. august 2007 Lennujuhtimishoone esikülg Foto: 20. juuli 2011 Hävituslennukid MiG-21 baasis Foto: 20. juuli 2011 Helikopterid IAR-330 baasis Foto: 20. juuli 2011 Mälestusmärk lenduritele Câmpia Turzii linna piiril Foto: Țetcu Mircea Rareș, 28. mai 2015 Baza 71 Aeriană "General Emanoil Ionescu" Rumeenia õhujõudude kodulehel. Rumeenia keeles Câmpia Turzii lennuväebaas Rumeenia õhujõudude kodulehel. Rumeenia keeles "Eesti taevasse Rumeenia hävitajad". 4. juuli 2007
Pinar del Río

Pinar del Río on linn Kuubal, Pinar del Río provintsi keskus. Pinar del Río asutasid hispaanlased 1669. aastal. Linn aastast 1867.  Pinar del Río – pildid, videod ja helifailid Wikimedia Commonsis
Pinar del Río provints

Pinar del Río provints on Kuuba 1. järgu haldusüksus. Asub saare läänepoolses osas. Provintsis, umbes 30 km kaugusel keskusest Pinar del Ríost, asub UNESCO maailmapärandi nimistusse kuuluv Viñales Valley. Peamine tööstusharu on tubakatööstus. Seal kasvatatakse umbes 70% Kuuba tubakast. Consolación del Sur Guane La Palma Los Palacios Mantua Minas de Matahambre Pinar del Río Sandino San Juan y Martínez San Luis Viñales
Petrooleumilamp

Petrooleumilamp on valgusti, milles kasutatakse valgustamiseks petrooleumi põlemisel vabanevat keemilist energiat. Need lambid võeti kasutusele pärast seda, kui 19. sajandi keskel hakati naftast petrooleumi tootma. Petrooleumilambis põleb leek petrooleumisse ulatuva tahi (puuvillase paela) otsas, niisiis samal põhimõttel nagu ammusest ajast kasutatud õlilambis. Petrooleumi oluliseks eeliseks õliga võrreldes on väike viskoossus, mistõttu see imbub tahti mööda hästi üles. Lambi põletis olevate õhuavade kaudu saab leek põlemiseks altpoolt õhku. Leegi heledaks põlemiseks vajaliku tõmbe tekitab põletile asetatud silindriline lambiklaas. Sedamööda, kuidas tahi põletist väljaulatuv ots lühemaks põleb (ja leek nõrgeneb), saab tahti nupuga ülespoole keerata. 19. sajandi lõpupoole võeti kasutusele ka petrooleumihõõglambid. Neis põleb gaasistatud petrooleum gaasisukas – toorium- ja tseeriumoksiidist luminestsentshõõguris. Niisugused gaasilambid andsid palju heledamat valgust ning ka valgusviljakus oli vedeliklampidega võrreldes mitu korda suurem. Laualamp Seinalamp Tormilatern (petrooleumilamp väljas kasutamiseks) Petrooleumihõõglamp Tormilatern välisvalgustina ENE, 5. kd, 1990, lk 394
Villa Clara provints

Villa Clara provints on Kuuba 1. järgu haldusüksus. Halduskeskus ja suurim linn on Santa Clara. See Kuuba saare keskosas. Põhjas piirneb see Atlandi ookeani, läänes Matanzase provintsi, idas Sancti Spírituse provintsi ja lõunas Cienfuegose provintsiga. Provints jaguneb 13 vallaks. Cayo Santa María rand Santa Clara jalakäijate tänav Camajuaní org http://www.one.cu/publicaciones/08informacion/2010unamiradaacuba/03Cuba.pdf
Öö muuseumis 3

"Öö muuseumis 3" on 2014. aasta USA fantaasiafilm. Ben Stiller – Larry Daley Amy Adams – Amelia Earhart, Tess Owen Wilson – Jedediah Hank Azaria – Kahmunrah Robin Williams – Theodore Roosevelt Christopher Guest – Ivan the Terrible Jon Bernthal – Al Capone Alain Chabat – Napoleon Bonaparte Steve Coogan – Octavius Mizuo Peck – Sacagawea Ricky Gervais – Dr. McPhee Bill Hader – George Armstrong Custer Mindy Kaling – Dotsent
Jungle

Jungle (tuntud ka kui oldschool jungle ehk vana kooli jungle) on elektroonilise muusika žanr, mis tekkis Suurbritannias 1990. aastate alguses, olles osa rave-kultuurist. Seda stiili iseloomustavad kiire tempo (150–170 lööki minutis), suhteliselt aeglased ja lüürilised reggae'st tuletatud bassikäigud, breakbeat'id ja sünkroonitud löökriistade loop'id, sample'id ja süntesaatoritega tekitatud heliefektid. Pikaks venitatud snare-trummipõrinad, mille helikõrgust on muudetud, on tüüpilised selles stiilis. Jungle'it ja drum and bass'i tihti ei käsitleta eri žanritena, kuigi drum and bass kasvas jungle'ist välja 1990. aastate teisel poolel. Produtsendid loovad trummistruktuure, lõigates breakbeat'e (tihti amen break'i) tükkideks ja muutes trummilöökide asukohti. Produtsendid kasutavad klassikalisi Jamaica ja Kariibi muusika tegemise meetodeid. Aeglased ja sügavad bassikäigud ja lihtsad meloodiad toonitavad selle stiili omapära.
Aleksandr Skotšinski nimeline Mäendusinstituut

Aleksandr Skotšinski nimeline Mäendusinstituut (vene Институт горного дела имени А. А. Скочинского) on Moskva oblastis Ljubertsõs asuv mäendusega tegelev teadusasutus (instituut). Instituut on nimetatud vene mäendusteadlase Aleksandr Skotšinski auks. Instituut asutati 1927. Instituudil oli Nõukogude ajal filiaal ka Kohtla-Järvel (Aleksandr Skotšinski nimelise Mäendusinstituudi Eesti filiaal). Instituudi koduleht
Kesk-Euroopa aeg

Kesk-Euroopa aeg (inglise keeles Central European Time, lühend CET) on üks vööndiaja UTC+1:00 nimetustest, mida kasutatakse eeskätt Euroopas. Kesk-Euroopa aeg on seega maailmaajast üks tund ees. Kesk-Euroopa suveaeg on maailmaajast kaks tundi ees. Kesk-Euroopa aeg kehtib suuremas osas Euroopa Liidu liikmesriikides, välja arvatud Iirimaa ja Portugal (neis kehtib Lääne-Euroopa aeg), samuti Soome, Eesti, Läti, Leedu, Rumeenia, Bulgaaria, Kreeka ja Küpros (neis kehtib Ida-Euroopa aeg). Kesk-Euroopa aeg on kasutusel ka Šveitsis, Norras, Andorras, Monacos, Vatikanis, San Marinos, Liechtensteinis, Bosnia ja Hertsegoviinas, Serbias, Montenegros, Albaanias ja Põhja-Makedoonias. Eestis kehtis Kesk-Euroopa aeg aastail 1918–1919 ja Saksa okupatsiooni ajal 1941–1944. Ka näiteks Prantsusmaa, Hispaania ja Beneluxi maad kuuluvad rohkem Lääne-Euroopa aja vööndisse (7.5 läänepikkuskraadist 7.5 idapikkuskraadini). Enne teist maailmasõda kasutasidki Prantsusmaa, Hispaania, Belgia ja Luksemburg Lääne-Euroopa aega, samas Holland kasutas Amsterdami aega, mis oli maailmaajast 20 minutit ees, baseerudes Westerkerki kiriku päikeseajal (täpsemalt 19 minutit 32,13 sekundit). 1940. aastal, Saksa okupatsiooni ajal kehtestati Prantsusmaal ja Beneluxi maades ametliku ajana Kesk-Euroopa aeg (ehk Berliini aeg), ka Hispaania läks diktaator Francisco Franco käsul ööl vastu 17. märtsi solidaarsusest üle Kesk-Euroopa ajale. Ka Suurbritannia kasutas sõjaajal Kesk-Euroopa aega, 1945. aastal mindi tagasi üle Lääne-Euroopa ajale. Prantsusmaal plaaniti pärast sõja lõppu novembris 1945 taastada Lääne-Euroopa aeg, kuid need plaanid katkestati. Ajavöönd Vööndiaeg Suveaeg Kellaaeg
Mussoonkliima

Mussoonkliima on kliimatüüp, kus sajab suvel peaaegu iga päev vihma ja tekivad üleujutused. Talvel on taevas selge ja tekivad põuad. Põhjuseks on mussoonide liikumine. Suvel puhuvad need ookeanilt mandrile, tuues endaga kaasa madalrõhkkonna, ja talvel mandrilt ookeanile, tuues endaga kaasa kõrgrõhkkonna. Mussoonkliimas on kaks aastaaega: vihmaperiood ja kuiv periood. Vihmaperiood kestab tavaliselt aprillist oktoobrini ja kuiv periood oktoobrist aprillini. Suvel on mandril madalrõhkkond ja ookeanil kõrgrõhkkond, talvel mandril kõrgrõhkkond ja ookeanil madalrõhkkond. Mussoonparaskliima